ગત મંગળવારના એપિસોડમાં રાજીવ અને ગુલાબી ગૅંગના લીડર સમ્પત પાલ વચ્ચે બહેસ થઈ. થયુ એમ કે સમ્પત પાલ ઘરના કેટલાંક સભ્યો વચ્ચે બેસી આપણાં દેશમાં મહિલાઓ પર થતાં અત્યાચારોની વાતો કરી રહ્યા હતાં. તેમણે જણાવ્યું કે જ્યાં સુધી વિદેશોમાં કોઈ વાતને મહત્વ ન અપાય, ત્યાં સુધી આપણાં દેશમાં પણ તે બાબતને ગંભીરતાથી લેવામાં આવતી નથી. દરમિયાન રાજીવ વચ્ચે કઈંક એવું બોલી ગયાં કે સમ્પતને ગુસ્સો આવી ગયો અને તેમણે રાજીવને કઈંક સંભળાવી દીધું. તેથી રાજીવે પોતાની નારાજગી વ્યક્ત કરતાં સૌની સામે સમ્પતને જણાવ્યું - માતાજી કૃપયા તમે પોતાની હદમાં રહો.